Document ID: 32000R0848

Κανονισμός (ΕΚ) αριθ. 848/2000 της Επιτροπής
της 27ης Απριλίου 2000
για τροποποίηση του κανονισμού (ΕΚ) αριθ. 1168/1999 για τον καθορισμό του κανόνα εμπορίας για τα δαμάσκηνα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) Στο παράρτημα του κανονισμού (ΕΚ) αριθ. 1168/1999 της Επιτροπής, της 3ης Ιουνίου 1999, για τον καθορισμό των εμπορικών προδιαγραφών για τα δαμάσκηνα(3), εμφαίνεται μη εξαντλητικός κατάλογος των μεγαλόκαρπων ποικιλιών.
(2) Στον κανόνα που συνιστάται για τα δαμάσκηνα από την οικονομική επιτροπή για την Ευρώπη των Ηνωμένων Εθνών προβλέπεται μη εξαντλητικός κατάλογος των μεγαλόκαρπων ποικιλιών και διαχωρίζονται οι ποικιλίες της Prunus domestica από τις ποικιλίες της Prunus salicina. Για λόγους διαφάνειας στην παγκόσμια αγορά πρέπει να τροποποιηθεί ο μη εξαντλητικός κατάλογος των μεγαλόκαρπων ποικιλιών που εμφαίνεται στο παράρτημα του κανονισμού (ΕΚ) αριθ. 1168/1999.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο μη εξαντλητικός κατάλογος των μεγαλόκαρπων ποικιλιών που εμφαίνεται στη συνέχεια του τίτλου VI (Διατάξεις όσον αφορά τη σήμανση) του παραρτήματος του κανονισμού (ΕΚ) αριθ. 1168/1999 αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη ημέρα του τρίτου μήνα που έπεται εκείνου της έναρξης ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 2000.

Labels: 3
17